CELEX: 32013R1216
Language: lv
Date: 2013-11-28 00:00:00
Title: Komisijas Īstenošanas regula (ES) Nr. 1216/2013 ( 2013. gada 28. novembris ), ar kuru izdara atkāpi no Regulas (EK) Nr. 288/2009 attiecībā uz termiņu, līdz kuram dalībvalstīm jāpaziņo Komisijai savas stratēģijas un atbalsta pieteikumi Komisijai, un termiņu, līdz kuram Komisijai jāpieņem lēmums par galīgo atbalsta piešķīrumu saistībā ar programmu “Augļi skolai”

29.11.2013   
            
            
               LV
            
            
               Eiropas Savienības Oficiālais Vēstnesis
            
            
               L 319/4
            
         KOMISIJAS ĪSTENOŠANAS REGULA (ES) Nr. 1216/2013
   (2013. gada 28. novembris),
   ar kuru izdara atkāpi no Regulas (EK) Nr. 288/2009 attiecībā uz termiņu, līdz kuram dalībvalstīm jāpaziņo Komisijai savas stratēģijas un atbalsta pieteikumi Komisijai, un termiņu, līdz kuram Komisijai jāpieņem lēmums par galīgo atbalsta piešķīrumu saistībā ar programmu “Augļi skolai”
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 103.h panta f) punktu saistībā ar tās 4. pantu,
   tā kā:
   
               (1)
            
            
               Saskaņā ar Komisijas Regulas (EK) Nr. 288/2009 (2) 4. panta 1. punktu dalībvalstīm, kas iesniedz pieteikumu tā atbalsta saņemšanai, kas minēts Regulas (EK) Nr. 1234/2007 103.ga panta 1. punktā, laikposmam no 1. augusta līdz 31. jūlijam, sava stratēģija būtu jāpaziņo Komisijai līdz tā gada 31. janvārim, kad minētais periods sākas.
            
         
               (2)
            
            
               Ievērojot Komisijas priekšlikumu Eiropas Parlamenta un Padomes regulai, ar ko nosaka vienotu tirgus organizāciju lauksaimniecības produktiem (Vienotā TKO regula) (3), un politisko vienošanos, ko panāca abi likumdevēji par turpmāko kopējo lauksaimniecības politiku (KLP), nozīmīgi programmas “Augļi skolai” elementi no 2014. gada 1. janvāra tiks grozīti, jo īpaši kopējās atbalsta summas un jaunās līdzfinansējuma likmes.
            
         
               (3)
            
            
               Programmas “Augļi skolai” jauno elementu piemērošanas dēļ no 2014. gada 1. janvāra dalībvalstīm nebūs iespējams pielāgot savas stratēģijas jaunajam satvaram pirms stratēģijas paziņošanas termiņa beigām.
            
         
               (4)
            
            
               Tādēļ dalībvalstīm, kas vēlas īstenot programmu “Augļi skolai” 2014./2015. mācību gadā, pārejas pasākuma veidā būtu jāatļauj savu stratēģiju un atbalsta pieteikumu, kas attiecas uz laikposmu no 2014. gada 1. augusta līdz 2015. gada 31. jūlijam, paziņot Komisijai līdz 2014. gada 30. aprīlim.
            
         
               (5)
            
            
               Tāpat, ievērojot izmaiņas, kas ir jāievieš ar jauno KLP kopējā budžetā programmai “Augļi skolai”, termiņš, līdz kuram Komisijai jālemj par galīgo atbalsta piešķīrumu laikposmam no 2014. gada 1. augusta līdz 2015. gada 31. jūlijam, kas noteikts Regulas (EK) Nr. 288/2009 4. panta 4. punkta trešajā daļā, būtu jāpagarina līdz 2014. gada 30. jūnijam.
            
         
               (6)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   1.   Atkāpjoties no Regulas (EK) Nr. 288/2009 4. panta 1. punkta, dalībvalstis savu stratēģiju un atbalsta pieteikumus, kas attiecas uz laikposmu no 2014. gada 1. augusta līdz 2015. gada 31. jūlijam, var paziņot vēlākais līdz 2014. gada 30. aprīlim.
   2.   Atkāpjoties no Regulas (EK) Nr. 288/2009 4. panta 4. punkta trešās daļas, par galīgo Savienības atbalsta piešķīrumu laikposmam no 2014. gada 1. augusta līdz 2015. gada 31. jūlijam Komisija lemj vēlākais līdz 2014. gada 30. jūnijam.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
   Tā zaudē spēku 2014. gada 30. jūnijā.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 28. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  Komisijas 2009. gada 7. aprīļa Regula (EK) Nr. 288/2009, ar kuru paredz sīki izstrādātus noteikumus par Padomes Regulas (EK) Nr. 1234/2007 piemērošanu attiecībā uz Kopienas atbalstu augļu un dārzeņu, pārstrādātu augļu un dārzeņu un banānu produktu piegādei bērniem mācību iestādēs saskaņā ar programmu “Augļi skolai” (OV L 94, 8.4.2009., 38. lpp.).
   
      (3)  COM(2011) 626 galīgā redakcija.